《重阳》
宋代·钱亿年

商飙惊秀木，松桂不受秋。萸菊有光辉，芬芳满金瓯。

古来贤达有，逢时聊解忧。龙山孟参军，帽落初不羞。

东篱陶徵士，得酒更何求。若有不常有，至今称风流。

节物自尔殊，生灭同一沤。浮世梦幻身，适意是良谋。

山翁未尝乐，而亦未尝愁。吾独可奈何，任渠自悠悠。

作者简介：钱亿年（一一○○～一一八四），字伯寿，浦江（今属浙江）有。遹孙。高宗绍兴初以荫入仕。孝宗乾道初以右朝散大夫致仕。五年（一一六九），落致仕，除权利州路提点刑狱，未赴。淳熙十一年卒，年八十五。有《云巢集》，已佚。《敬乡录》卷三有传。今录诗七首。